  Анжелика Тихонова корреспондент Спринт амалэн 10 иськеме ӵошатсконын нырысетӥ инты басьтӥз Удмуртиысь биатлонист Ильназ Мухаметзянов Приволжск федерал округъя юниоръёслэн ӵошатсконазы. Со сярысь ивортэ Россиысь биатлонистъёслэн союззылэн нимлыко сайтэз. Ӵошатсконъёс Уфаын 24-тӥ-25-тӥ тулыспалэ ортчизы. Элькунысьтымы мукет спортсменъёс та ӵошатсконын ик таӵе интыос басьтӥзы: Дмитрий Бузмаков — куинетӥ, Андрей Демидов — сизьыметӥ, Константин Маев — укмысэтӥ. 12 но ӝыны иськеме уйиськыса ӵошатсконын Ильназ Мухаметзянов кыкетӥ луиз, Дмитрий Бузмаков — куинетӥ, Константин Маев — тямысэтӥ, Андрей Демидов — 13-тӥ. Башкортостанлэн шоркараз ик мӧйыослэн но ӵошатсконъёссы ортчизы — Приволжск федерал округлэн чемпионатэз. Отын ассэ умой возьматӥз Удмуртиысь Валентина Телицина. Со спринтын но уйиськыса ӵошатсконын куинетӥ интыос басьтӥз. Спринт амалэн 7 но ӝыны иськеме ӵошатсконын шаерысьтымы Светлана Бочкарёва куатетӥ луиз, Ольга Мурашкина — укмысэтӥ, Алёна Иванова — 12-тӥ, Юлия Широбокова — 16-тӥ. Уйиськыса 10 иськеме бызьылонын интыоссы таӵеесь: Светлана Бочкарёва — ньылетӥ, Ольга Мурашкина — сизьыметӥ, Алёна Иванова — 11-тӥ. Элькунысьтымы воргоронъёслэн но егит пиослэн интыоссы лябесьгес. 10 иськеме спринтын Евгений Шамеев 10-тӥ луиз, Дмитрий Шамаев — 11-тӥ, Максим Макаров — 12-тӥ, Аркадий Меньшиков — 14-тӥ, Александр Назаров — 15-тӥ, Максим Баграшов — 17-тӥ, Виктор Плицев — 18-тӥ, Кирилл Булдаков — 20-тӥ. Уйиськыса бызьылонын соос интыоссэс кӧня ке умойгес каризы: Дмитрий Шамаев ньылетӥ луиз, Аркадий Меньшиков — куатетӥ, Евгений Шамеев — сизьыметӥ, Виктор Плицев — тямысэтӥ, Максим Макаров — 15-тӥ, Максим Баграшов — 18-тӥ, Александр Назаров — 19-тӥ. Юниоркаос пӧлын 7 но ӝыны иськеме спринтын Кристина Знакова сизьыметӥ вуиз, Мария Блинова — 11-тӥ. 10 иськеме уйиськыса бызьылонын Мария Блинова ньылетӥ луиз, Кристина Знакова — укмысэтӥ. Тегъёс: Спорт Биатлон Удмуртия Россия ПФО  